আই উইশ ইউ অল দ্য বেস্ট

আই উইশ ইউ অল দ্য বেস্ট হলো ২০২৪ সালে মুক্তিপ্রাপ্ত আমেরিকান বয়ঃসন্ধিকালভিত্তিক নাট্যধর্মী চলচ্চিত্র যা টমি ডরফম্যান কর্তৃক লিখিত, পরিচালিত এবং প্রযোজিত হয়েছে। এই চলচ্চিত্রের মাধ্যমেই পরিচালক হিসেবে ডরফম্যানের অভিষেক হয়। চলচ্চিত্রটিতে বেন ডিব্যাকার নামে এক কিশোরের গল্প বলা হয়েছে, যাকে তার বাবা-মা বাড়ি থেকে বের করে দেওয়ার পর শুরু হয় তার আত্ম-আবিষ্কারের যাত্রা।

চলচ্চিত্রটির ওয়ার্ল্ড প্রিমিয়ার হয়েছিল ২০২৪ সালের ৮ই মার্চ, সাউথ বাই সাউথওয়েস্টে। ২০২৫ সালের ৭ই নভেম্বর মার্কিন যুক্তরাষ্ট্রে লায়ন্সগেটের মাধ্যমে চলচ্চিত্রটি মুক্তি পাওয়ার কথা রয়েছে।

 অভিনেতা 
 বেন ডিব্যাকার (এক অ-দ্বৈত লিঙ্গ কিশোর) চরিত্রে কোরি ফোগেলম্যানিস
 নাথান চরিত্রে (এক হাসিখুশি এবং চমৎকার ছাত্র) মাইলস গুতেরেস-রাইলে
 হান্না ডিব্যাকার (বেনের বড় বোন) চরিত্রে আলেকজান্দ্রা দাদারিও 
 টমাস (হান্নার স্বামী) চরিত্রে কোল স্প্রাউস
 লিনা ডানহ্যাম
 ব্রেন্ডা ডিব্যাকার চরিত্রে এমি ল্যান্ডেকার
 মেলেইকা চরিত্রে লেক্সি আন্ডারউড
 সোফি চরিত্রে লিসা ইয়ামাদা
 জাডসন মিলস
 ব্রায়ান মাইকেল স্মিথ

 উৎপাদন 
থাম্ব|282x282পিক্সেল| "আই উইশ ইউ অল দ্য বেস্ট" হলো টমি ডরফম্যানের পরিচালনায় নির্মিত প্রথম চলচ্চিত্র।
২০২১ সালে, টমি ডরফম্যান টাইম ম্যাগাজিনে প্রকাশ করেন যে তিনি আই উইশ ইউ অল দ্য বেস্ট বইয়ের একটি চলচ্চিত্র রূপান্তর রচনা, পরিচালনা এবং প্রযোজনা করবেন। ২০২২ সালের ৩০শে আগস্ট, ডরফম্যান ঘোষণা করেন যে তিনি চলচ্চিত্রের নায়ক বেন ডিব্যাকারের চরিত্রে অভিনয় করার জন্য একজন অভিনেতা খুঁজছেন। ১৪ অক্টোবর, আলেকজান্দ্রা দাদারিও হান্না চরিত্রে অভিনয় করার জন্য নির্বাচিত হন। ৪ নভেম্বর, কোরি ফোগেলম্যানিসকে চলচ্চিত্রের অন্যতম প্রধান ভূমিকায় অভিনয় করার জন্য নেওয়া হয়, তার সাথে থাকবেন এমি ল্যান্ডেকার, জাডসন মিলস, লেক্সি আন্ডারউড এবং লিসা ইয়ামাদা।

 সঙ্গীত 
২০২৪ সালের ১০ই জানুয়ারী, ব্র্যাড ওবারহোফারকে চলচ্চিত্রের আবহ সঙ্গীত রচনার জন্য নির্বাচন করা হয়।

 মুক্তি 
২০২৪ সালের ৮ই মার্চ সাউথ বাই সাউথওয়েস্টে "আই উইশ ইউ অল দ্য বেস্ট"-এর বৈশ্বিক প্রিমিয়ার হয়েছিল। চলচ্চিত্রটি ২০২৫ সালের ৭ নভেম্বর লায়ন্সগেটের মাধ্যমে মার্কিন যুক্তরাষ্ট্রে মুক্তি পাবে।

 সমাদর 
পর্যালোচনা সন্নিহিতকারী ওয়েবসাইট রটেন টম্যাটোস-এর ৭ জন চলচ্চিত্র সমালোচকের পর্যালোচনার মধ্যে ইতিবাচক রেটিং ছিল ১০০%।

 তথ্যসূত্র 

 বহিঃসংযোগ 


বিষয়শ্রেণী:পরিচালনায় অভিষেক চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:ইংরেজি ভাষার স্বাধীন চলচ্চিত্র
বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২৪-এর নাট্য চলচ্চিত্র
বিষয়শ্রেণী:২০২৪-এর স্বাধীন চলচ্চিত্র
বিষয়শ্রেণী:২০২৪-এর চলচ্চিত্র
বিষয়শ্রেণী:ইংরেজি ভাষার নাট্য চলচ্চিত্র